Nico Rosberg 27.6.1985: Syntyy Saksan Wiesbadenissa.

Syntyy Saksan Wiesbadenissa. 1991: Aloittaa kartingin harrastamisen

Aloittaa kartingin harrastamisen 1996: Aloittaa kilpa-autoilun kartingissa

Aloittaa kilpa-autoilun kartingissa 2000: Sijoittuu mikroautoilun Formula A -luokassa EM-hopealle

Sijoittuu mikroautoilun Formula A -luokassa EM-hopealle 2002: Voittaa Formula BMW -sarjan mestaruuden. Testaa 17-vuotiaana Williamsin F1-autoa

Voittaa Formula BMW -sarjan mestaruuden. Testaa 17-vuotiaana Williamsin F1-autoa 2003: Siirtyy Team Rosberg -talliin Euroopan Formula 3-sarjaan.

Siirtyy Team Rosberg -talliin Euroopan Formula 3-sarjaan. 2005: Saa paikan ART Grand Prix -tallissa GP2-sarjassa. Voittaa mestaruuden kauden päätteeksi.

Saa paikan ART Grand Prix -tallissa GP2-sarjassa. Voittaa mestaruuden kauden päätteeksi. 2006: Sijoittuu F1-debyytissään Bahrainissa Williamsilla seitsemänneksi.

Sijoittuu F1-debyytissään Bahrainissa Williamsilla seitsemänneksi. 2008: F1-uran ensimmäinen palkintosija. Ajaa Australian GP:ssä maaliskuussa kolmanneksi.

F1-uran ensimmäinen palkintosija. Ajaa Australian GP:ssä maaliskuussa kolmanneksi. 2010: Siirtyy Mercedeksen F1-talliin, joka palaa MM-sarjaan yli 50 vuoden tauon jälkeen. Tallikaveriksi palkataan Michael Schumacher

Siirtyy Mercedeksen F1-talliin, joka palaa MM-sarjaan yli 50 vuoden tauon jälkeen. Tallikaveriksi palkataan Michael Schumacher 2011: Ajaa uransa sadannen F1-kilpailun Unkarissa heinäkuussa.

Ajaa uransa sadannen F1-kilpailun Unkarissa heinäkuussa. 2012: Voittaa ensi kertaa urallaan F1-kisan Shanghain radalla Kiinassa huhtikuussa. Kisa oli Rosbergin 111:s kuninkuusluokassa.

Voittaa ensi kertaa urallaan F1-kisan Shanghain radalla Kiinassa huhtikuussa. Kisa oli Rosbergin 111:s kuninkuusluokassa. 2013: Saa tallikaverikseen Lewis Hamiltonin, joka siirtyy Mercedekselle McLarenilta.

Saa tallikaverikseen Lewis Hamiltonin, joka siirtyy Mercedekselle McLarenilta. 2014: Sijoittuu kuljettajien MM-sarjassa hopealle. Jää 67 pistettä tallikaveristaan Hamiltonista.

Sijoittuu kuljettajien MM-sarjassa hopealle. Jää 67 pistettä tallikaveristaan Hamiltonista. 2015: Saa täyteen tuhat pistettä MM-sarjassa. Kausi päättyy jälleen hopeaan.

Saa täyteen tuhat pistettä MM-sarjassa. Kausi päättyy jälleen hopeaan. 2016: Voittaa maailmanmestaruuden ja ilmoittaa lopettavansa uransa.

Yle Urheilun F1-asiantuntija Jukka Mildh kommentoi Rosbergin päätöstä erikoislähetyksessä Yle Areenassa.

Formula ykkösten maailmanmestari Nico Rosberg lopettaa uransa. Rosberg voitti uransa ensimmäisen maailmanmestaruuden viime viikonloppuna Abu Dhabissa.

Rosberg kertoo lopettamisestaan Facebook-sivuillaan (siirryt toiseen palveluun).

- 25 vuoden autourheilu-uran aikana minun unelmani on ollut tulla formula ykkösten maailmanmestariksi. Kovan työn, tuskan ja uhrauksien kautta olen saavuttanut sen. Olen kiivennyt vuorelle, olen huipulla, joten tämä tuntuu oikealta, Rosberg kirjoittaa Facebookissa.

Mercedeksellä seitsemän viime kautta ajanut Rosberg jahtasi mestaruutta pitkään. Hän jäi kaksi kertaa peräkkäin toiseksi kaksintaistelussa tallikaveriaan Lewis Hamiltonia vastaan. Kolmas kerta toi kauan odotetun voiton tällä kaudella.

- Tämä kausi oli todella rankka. Tein töitä kuin hullu kaikilla osa-alueilla kahden edelliskauden pettymysten jälkeen. Niiden takia motivaationi roihahti tasolle, jota en ollut kokenut koskaan aikaisemmin, Rosberg kertoo.

- Se vaikutti tietysti niihin, joita rakastan. Kyseessä oli uhraus koko perheeltä.

Mercedes vaikeassa tilanteessa

Rosberg kirjoittaa alkaneensa miettiä lopettamista lokakuussa käydyn Japanin GP:n jälkeen. Toki lopettamisen ehtona oli maailmanmestaruuden voittaminen. Sama ajatus oli vahvana hänen mielessään, kun hän starttasi kauden päättäneeseen Abu Dhabin osakilpailuun.

Se kisa päättyi Rosbergin voitonjuhliin. Lopullisen päätöksen Rosberg teki maanantai-iltana.

- Ainoa asia, joka tekee tästä päätöksestä vaikean on, että laitan autourheiluperheeni vaikeaan tilanteeseen.

Mercedes joutuu nyt pikavauhdilla etsimään uuden kuljettajan Rosbergin tilalle ensi kaudeksi.

Lue tarina Rosbergin matkasta formula ykkösten huipulle. (siirryt toiseen palveluun)